Hat vár hat rád teljesítménytúra - 32

Dombóvár Város Önkormányzata

2019.09.14.

**Információk a túráról**

[dmhkft.szervezo@gmail.com](mailto:dmhkft.szervezo@gmail.com)

<http://www.hatvarhatrad.hu/>

[06-74/466-538](tel:06-74/466-538)

**Tinódi Ház Nkft.**

 (20) 382 0427

[dmhkft.szervezo@gmail.com](mailto:%20dmhkft.szervezo@gmail.com)

**Útvonal:** Werbőczy vár (Döbrököz) -> Szarvasdi várrom -> Gunaras -> Leányvár (Kaposszekcső) -> Dáró vár (Jágónak) -> Gólyavár -> Szigeterdei lakótorony (Dombóvár)

TTT kiírása: <https://tturak.hu/hikeOccasion/2558/details>

Honlapjuk: <http://www.hatvarhatrad.hu/>

**A túra napján ingyenesen igénybe vehető autóbuszok indulnak Dombóvárról Döbröközre:**

1. INDULÁS: 6:45 órakor a Művelődési Ház mögötti parkolóból - Hunyadi tér

Állomások: Művelődési Ház, - Bajcsy-Zsilinszky, - Berzsenyi u megálló, - MÁV pályaudvar 8-as kocsiállás,- Kórház u, - Fő u. sarkán levő buszmegálló, - Kórház utca, – Dombóvár Kipszer, - Tüske Kék Acél, - Döbrököz ( templom ) - Döbröközi buszforduló

2. INDULÁS: 6:45 órakor az Újdombóvári körforgalomtól

Állomások: Újdombóvár (körforgalom), – Saguly tér ,– IX.u., -IX.u. - Horvay u. sarok- V. utca-Horvay u. buszmegálló,- III.u -Horvay u. sarok - Borsos M. u -Döbrököz ( templom) - Döbröközi buszforduló

3. INDULÁS: 6:30 órakor a Szőlőhegyi buszfordulótól

Állomások: Szőlőhegy, - Csokonai utca, - Arany J. téri buszmegálló, - Rákóczi utcai temető, - Rákóczi utcai Gyógyszertárral szembeni leállósáv, - Tüske Kék Acél, - Gunaras ( főút menti megálló) , - Döbrököz ( templom) , - Döbröközi buszforduló



gpsies: [https://www.gpsies.com/map.do?fileId=tnbhesgaraxjzgbw](https://www.gpsies.com/map.do?fileId=tnbhesgaraxjzgbw&fbclid=IwAR2qy7zSpvkn-H7mf0iPmMpvPfLkRwUAe2gZvY8u6E_6ve0KGTSnzqgaB08)

**Túraútvonal bemutatása:**

A túra teljes hossza 32 km, mely természetes környezetben, közúttól távol eső területeken vezet végig Döbrököztől indulva, Kaposszekcső és Jágónak közigazgatási határait érintve. A túraútvonal tervezett állomásai a következők:

**Werbőczy vár (Döbrököz) – Szarvasdi várrom – Gunaras (ügyességi állomás) – Leányvár (Kaposszekcső) – Dáró vár (Jágónak) – Gólyavár – Szigeterdei lakótorony**

**A túra menetrendje**

**Egy-egy szakaszon meghatározott ideig biztosítunk személyi felügyeletet**. Az egyes állomások ügyeleti rendjét egy átlagos sebességgel haladó személy teljesítménye alapján állapítottuk meg. **Amennyiben valakinek nem sikerül a megadott időintervallumon belül az állomáshoz érnie, abban az esetben nem jár igazoló pecsét és Werbőczyus sem.**

**Természeti adottságok**

Az útvonal domborzatilag igen változatos és izgalmas területeken vezeti keresztül a résztvevőket. Az út dombokon – völgyeken, erdős területeken, vasúti töltéseken, patakok, folyók övezte szántókon és legelőkön át vezet, érintve természetvédelmi területeket. Az útvonal számos érdekes látnivalóval és élménnyel szolgál, melyet a természeti adottságok és az élővilág mellett az út során tervezett feladatok és programok is színesítenek.

A túra indító állomása, Döbrököz a Tolna-hegyhát tájegység része, melyet a Kapos-völgye választ el Dél-Külső-Somogytól. Dombóvárra érkezve a Kapos-völgyén keresztül haladunk végig. Dombóvár természeti adottsága, hogy három kistáj, a Dél-Külső-Somogy, Észak Zselic és a Völgység találkozásánál található.

Ami a tengerszint feletti magasságot illeti, átlagosan 130-160 méteres síkvidéki területről beszélhetünk, amelyet a Kaposba É-D-i irányban beletorkolló, lapos, tágas völgyek teszik tagolttá. A különböző tájegységek találkozása a tervezett útvonalon haladva is érzékelhető, hiszen a döbröközi és szarvasdi völgyekkel tagolt dombos-erdős területeket Dombóváron a Kapos-völgyébe érve hol kultúrtáj, hol meghagyott legelők váltják, szemléltetve a terület egykori állapotát. A Nyerges-erdőhöz érve ismét egy természetföldrajzilag izgalmasabb szakasszal találkozunk, mely már a Zselic része. A zselici táj jellegzetességét a széles, lapos dombhátakat és a közöttük húzódó völgyeket borító, összefüggő erdőségek adják.

Dombóvár és környéke vízrajzát alapvetően meghatározza a Kapos, ami a települést délről határolja, majd egy markáns kanyarral É-K-i irányba vált. Ritka jelenség, hogy egy folyó ilyen hosszan É-K-i folyásirányt követ. A Kapos jelentősebb mellékfolyói közül útvonalunkon Dombóvárt a Kis-Konda-patak érinti. A Kapos-folyó szinte az egész túraútvonalon végigkíséri léptünket. Jelentősebb mellékvizei közé tartozik a Hábi-patak és a Baranya-csatorna, melyek délről szintén érintik az útvonalat. Ez utóbbi két helyszínhez ügyességi feladatok is társulnak a túra során.

Említést érdemel, hogy a túraútvonal helyi jelentőségű védett területeken halad keresztül, mint a Gunarasi parkerdő, Nyerges-erdő, Gólyavár és tűzlepkés rétek, valamint a Szigeterdő.

**Épített környezet**

Dombóváron és környékén a vasút kiépülése óriási fejlődést eredményezett mind a közlekedés, mind a kereskedelem szempontjából, mely a térség fejlődését eredményezte.

Az útvonal során látható épített környezet igen változatos képet mutat. Döbröközön a falusias jellemvonások egyértelműen kirajzolódnak. A tornácos, hosszú házak mellett újabb építésű házak is fellelhetők. Jellemzően a házaknál háztáji gazdálkodás figyelhető meg, a legtöbb háznál állattartás is tapasztalható. Dombóvár külterületén található Szarvasdpuszta a pusztai életmód tipikus példája volt, melyről Illyés Gyula Puszták népe című munkájában is olvashatunk.

Dombóvárra épített környezettel először az üdülőövezetbe, Gunarashoz érve találkozunk, majd a IX. utcánál már ipari övezetbe érkezünk, ahol cégek telephelyei találhatók. Továbbhaladva a vasútállomás és ahhoz kapcsolódó ipari üzemek helyezkednek el. Ezt követően Kaposszekcső közigazgatási határain belül, az egykori volt szovjet laktanya keresztezi utunkat. Itt található a Dombóvári Ipari park, ahol különböző profilú cégek telephelyei működnek. A Nyerges környékén és a magasabban fekvő területeken szőlőhegyi présházak és pincék határolják a területet. A Gólyavártól a Szigeterdő felé haladva az egykori történelmi városrész és épületei fogadják a túrázót. A Szigeterdőbe érkezve a Kossuth-szoborcsoport mellett a magántulajdonban lévő címeres téglagyűjteménynek helyt adó lakótorony, a Szuhay-Sportcentrum és az egykori MÁV étkezde fogja közre a zöldövezetet.

**Megemlékezés a Kapos-völgyében**

A túra során egy tragikus eseményről és annak áldozatairól is megemlékezünk. A Kapos völgyében haladva a mai napig láthatók az 1944. június 30-án, az akkori újdombóvári vasútállomásra lezúduló bombák nyomait, melynek 12 halálos áldozata is volt.

A Kapos parton, a vasútállomással szemben található bomba okozta mélyedésnél egy szál virággal emlékezünk meg az értelmetlenül életüket vesztett polgári áldozatokról.

<http://www.hatvarhatrad.hu/#page_6383>

**Az ajándéktárgyakat csak erre az alkalomra készített "Werbőczyus" papírpénzzel lehet beszerezni az alábbi árakon:**

1 db **póló 30**, 1 db lovagot ábrázoló **hűtő mágnes 25**, 1 db műanyag **hőtartós bögre 22**, 1 db környezetbarát vászon **bevásárlótáska 20**, 1 db felfújható **strandlabda 18**,

1 db poncsó gömb alakú tokban (**esőkabát) 18**, 1 db **baseballsapka 12**, 1 db **kulcstartó 4**, 1 db **karkötő 6** Werbőczyus